KOMISSION ASETUS (ETY) N:o 2928/93,

annettu 25 päivänä lokakuuta 1993,

humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3124/92(2), ja erityisesti sen 2 artiklan 5 kohdan,

sekä katsoo, että

humalan varmentamisesta 19 päivänä heinäkuuta 1977 annetussa neuvoston asetuksessa (ETY) N:o 1784/77(3), sellaisena kuin se on viimeksi muutettuna asetuksella (ETY) N:o 1987/93(4), säädetään tiettyjen tuotteiden sulkemisesta varmentamisen ulkopuolelle niiden erityislaadun tai käyttötarkoituksen vuoksi; isomerisoidut humalajauheet ja asetuksen (ETY) N:o 1784/77 1 artiklassa mainitut uudet isomerisoidut humalatuotteet kuuluvat tähän tuoteryhmään, kuten myös isomerisoidut humalauutteet; nämä tuotteet olisi määriteltävä tarkemmin komission asetuksessa (ETY) N:o 890/78(5), sellaisena kuin se on viimeksi muutettuna asetuksella (ETY) N:o 2265/91(6),

asetuksen (ETY) N:o 1784/77 1 artiklan 1 kohdan toisessa alakohdassa säädetään, että varmentamattomat tuotteet on tarkastettava; tämän tarkastuksen on taattava, yhtäältä etteivät nämä tuotteet häiritse varmennettujen tuotteiden tavallista kaupan pitämistä ja toisaalta että ne sopivat käyttötarkoitukseensa ja että niitä käyttävät ainoastaan ne, joille ne on tarkoitettu,

tämä tarkastus olisi annettava humalan varmentavien elinten tehtäväksi, ja

tässä asetuksessa säädetyt toimenpiteet ovat humalan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 890/78 seuraavasti.

1 Korvataan 1 artikla seuraavasti:

"1 artikla

Tässä asetuksessa tarkoitetaan:

a) `käsittelemättömällä humalalla` humalaa, joka on kuivattu ja pakattu ainoastaan kerran;

b) `käsitellyllä humalalla` humalaa, joka on muun muassa kuivattu ja pakattu lopullisesti;

c) `siemenellisellä humalalla` humalaa, jossa on siemeniä enemmän kuin 2 prosenttia painosta;

d) `siemenettömällä humalalla` humalaa, jossa on siemeniä enintään 2 prosenttia painosta;

e) `isomerisoidulla humalauutteella` humalaa, jossa alfahapot on lähes täysin isomerisoitu;

f) `isomerisoidulla humalajauheella` jauhetta, jossa alfahapot on lähes täysin isomerisoitu;

g) `uusilla isomerisoiduilla humalatuotteilla` tuotteita, joissa sen lisäksi, että lähes kaikki alfahapot on isomerisoitu, on muutettu myös muita osia enemmän tai vähemmän (alfahappojen jalostuksen vaiheen ja edellytysten mukaan) tai ne on tarkoituksellisesti poistettu lopputuotteesta;

h) `pakkausten sinetöimisellä` pakkausten sulkemista virallisessa valvonnassa siten, että suljin rikkoutuu pakkausta avattaessa;

i) `suljetulla toimintakierrolla` humalan käsittely- tai jalostustoimia, jotka suoritetaan virallisessa valvonnassa varmistaen, että ei ole mahdollista lisätä tai poistaa humalaa tai siitä johdettuja tuotteita kierron aikana; suljettu toimintakierto alkaa käsiteltävän tai jalostettavan humalaa tai siitä johdettua tuotetta sisältävän sinetöidyn pakkauksen avaamisella ja päättyy humalaa tai jalostettua humalatuotetta sisältävän pakkauksen sinetöintiin;

j) `erällä` joukkoa paketteja, jotka sisältävät humalaa tai humalasta johdettuja tuotteita, joilla on samat ominaisuudet ja jotka sama itsenäinen tai ryhmittymään liittynyt tuottaja tai jalostaja on esittänyt varmennettavaksi samanaikaisesti."

2 Korvataan 8 artiklan 5 ja 6 kohta seuraavasti:

"5 Lukuun ottamatta liitteessä V määriteltyjä tuotteita ainoastaan asetuksen (ETY) N:o 1784/77 7 artiklassa tarkoitettuja varmennettuja humalaa tai humalatuotteita voidaan viedä suljettuun toimintakiertoon. Ne voidaan viedä yksinomaan siinä muodossa, jossa ne on varmennettu.

6 Jos suljetun toimintakierron jalostusprosessi on keskeytettävä teknisistä syistä valmistettaessa uutteita hiilidioksidin avulla, asetuksen (ETY) N:o 1784/77 1 artiklan 6 kohdassa tarkoitettujen viranomaisten on sinetöitävä välituotetta sisältävä pakkaus kyseisellä keskeytyshetkellä. Ainoastaan edellä tarkoitettujen elinten tai laitosten edustajat voivat rikkoa sinetin jalostusta jatkettaessa."

3 Muutetaan 10 artikla seuraavasti:

a) korvataan johdantolause seuraavasti:

"Asetuksen (ETY) N:o 1784/77 1 artiklan 1 kohdan a - f kohdassa tarkoitetut tuotteet on tarkastettava seuraavalla tavalla",

b) korvataan b kohta seuraavasti:

"b) kun kyseessä ovat isomerisoidut humalauutteet, isomerisoidut humalajauheet tai sellaiset uudet isomerisoidut humalatuotteet, joiden luettelo on liitteessä VI, jalostajan on ilmoitettava vuosittain 31 päivään joulukuuta tarkastuselimelle tuotetut sekä kaupan pidetyt määrät; pakkauksessa on oltava merkintä "isomerisoitu humalauute", "isomerisoitu humalajauhe" tai "uusi isomerisoitu humalatuote" sekä merkintä tuotteen painosta tai tilavuudesta, alkuperälajike, käytetty tuote ja käytetyn tuotteen prosenttiosuus;"

c) korvataan d kohta seuraavasti:

"d) kun kyseessä on pienissä pakkauksissa oleva humala tai siitä johdetut tuotteet, jotka on tarkoitettu myytäviksi yksityishenkilöille omaa käyttöä varten, pakkausten painot voivat olla enintään seuraavat:

- tähkien ja jauheen paino yksi kilogramma,

- uutteen, jauheen ja uusien isomerisoitujen tuotteiden paino 300 grammaa,

pakkauksen päällä on oltava tuotteen kuvaus ja paino."

4 Tämän asetuksen liite lisätään liitteeksi VI.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 25 päivänä lokakuuta 1993.

Komission puolesta

René STEICHEN

Komission jäsen

(1) EYVL N:o L 175, 4.8.1971, s. 1

(2) EYVL N:o L 313, 30.10.1992, s. 1

(3) EYVL N:o L 200, 8.8.1977, s. 1

(4) EYVL N:o L 182, 24.7.1993, s. 1

(5) EYVL N:o L 117, 29.4.1978, s. 43

(6) EYVL N:o L 208, 30.7.1991, s. 22

LIITE

"LIITE IV

>TAULUKON PAIKKA>

"